

**JURBARKO RAJONO SAVIVALDYBĖS TARYBA**

|  |
| --- |
| SPRENDIMAS |
| **DĖL ILGALAIKĖS IR TRUMPALAIKĖS SOCIALINĖS GLOBOS PASLAUGŲ TEIKIMO NE JURBARKO RAJONO SAVIVALDYBĖS GYVENTOJAMS** |
|  |
| 2020 m. gegužės 28 d. Nr. T2-169 |
| Jurbarkas |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos pavirtinimo“, Jurbarko rajono savivaldybės taryba n u s p r e n d ž i a:

1. Leisti Skalvijos namams, esant laisvų vietų, teikti ilgalaikės ir trumpalaikės socialinės globos paslaugas ne Jurbarko rajono savivaldybėje gyvenantiems asmenims.

2. Nustatyti, kad:

2.1. pirmenybę gauti socialines paslaugas Skalvijos namuose turi Jurbarko rajono savivaldybės gyventojai;

2.2. Kito rajono savivaldybė, priėmusi sprendimą skirti ilgalaikės ar trumpalaikės socialinės globos paslaugas Skalvijos namuose, turi gauti rašytinį Jurbarko rajono savivaldybės administracijos sutikimą.

3. Sprendimas įsigalioja 2020 m. liepos 1 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Skirmantas Mockevičius |